Centric Lodge Parc Guell Barcelona Espanya - Ofertes d'hotels amb els MILLORS DESCOMPTES EN LÍNIA\nSantuary 25, G-9, Horta-Guinardó, Barcelona, Espanya, 08032 - Veure al mapa\nMés informació sobre Centric Lodge Parc Guell\nCentric Lodge Parc Guell, ubicat a Horta-Guinardó, Barcelona, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Centric Lodge Parc Guell, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Centric Lodge Parc Guell.\nNúmero de Identificación Fiscal: HUTB-001705\nTots els tipus de viatgers (39) Parelles (2) Viatgers en solitari (1) Famílies amb infants petits (20) Famílies amb infants grans (5) Grups (11)


Després d'un dia ben llarg i ben farcit de feina, estirat al sofà amb la manteta i les pantufles, encara tenia ganes de veure a la televisió alguna cosa amb cara i ulls. Cosa difícil a aquelles hores d'insomni. Per això, abans de provar altres alternatives, va pitjar directament les xifres del seu canal favorit d'història. Allà on sempre aprenia alguna lliçó del passat aplicable al present i al futur. La successió de reportatges d'aquella nit el portà des de l'Índia als Estats Units, passant per Sudàfrica. Gairebé la volta al món dels moviments d'alliberament més èpics. 12 de març de 1930, Mahatma Gandhi apareixia envoltat de fidels en la seva "Marxa de la Sal", l'aposta definitiva per la independència davant d'una metròpoli sorda a l'autonomia. 6 d'abril de 1952, Nelson Mandela encapçalava una enorme concentració humana en la "Campanya del desafiament" coincidint amb els tres-cents anys de la fundació boer de la Ciutat del Cap. 17 de març de 1957, Martin Luther King s'adreçava a una multitud que reclamava la fi de la discriminació racial davant del Memorial Lincoln a Washington.\nEntre avellana i avellana, que a aquelles hores li havia sorprès de sobte la gana, va observar com aquells tres gegants havien aconseguit arribar a la majoria del seu poble amb una força descomunal, única. Clau en la memòria per assolir l'objectiu. Havien sabut galvanitzar voluntats. Per això no acabava d'entendre el contingut dels seus discursos: Continuarem lluitant, sacrificant-nos, oposant la no-violència, encara que falta molt i molt per al dia de la llibertat i molts us quedareu a mig camí [Gandhi]. La nostra lluita demana superar enormes dificultats, no defalliu, heu de saber que no aconseguirem el nostre objectiu fins d'aquí uns quaranta anys [Mandela]. Puny en alt de resistència, però sempre amb amor envers els nostres enemics; d'aquí seixanta anys tindrem el nostre primer president mig afroamericà [King]. Abans d'anar a dormir, va pensar que els nostres tenien la mateixa marca d'aquells lideratges mítics. Que, encara que ell no entenia un borrall de màrqueting polític, potser la millor manera de motivar el personal a canviar les coses era avisar-los per endavant que la seva lluita aniria per llarg, que les ambicions excessives sempre són pernicioses i que això justificava que entretant es fessin coses en direcció exactament contrària a l'objectiu final. Igualet, igualet. Exactament el mateix que Gandhi, Mandela i King havien fet el 1930, el 1952 i el 1957.\nRamon Llull 2 d’octubre de 2011 a les 13:40\nAcabo d'acompanyar amb cotxe el meu sogre després d'anar a veure què trobava a la Fira del Llibre Vell, i m'ha col·locat que si fos jove aniria a cremar unes quantes cases. Perquè aprenguin els lladres legals dels bancs, etc.\nSerà astrològic o acomodatici, però és cert que els inicis del segle passat hi havia més nervi per mantenir una dignitat. Poso els tres exemples de l'escrit d'en Granollacs.\nEm temo que l'enorme robatori dels bancs amb el pretext de la legalitat vigent capitalista, ha deixat la població amb una depressió i preocupació permanents que no li permeten reaccionar, ni amb moviments "Indignats!". Només saber que el dolar paga patent a quatre nord-americans, això ja permet caure en un desencís ben brutal.\nA pesar de tot, ens cal mantenir-nos desperts, unir-nos en coalició tots els indep. i declarar-nos lliures tant bon punt aconseguim la majoria que ens cal al nostre Parlament.


Què és la Psiconeuroimmunoendocrinologia (PNIE)?\nLa Psiconeuroimmunoendocrinologia és la disciplina que estudia la interrelació entre els diferents sistemes de control que té l'organisme : Psicològic, Neurològic (Sistema Nerviós), Immunològic (de defensa) i Endocrí (Sistema hormonal).\nEn paraules senzilles, la relació cos-ment.\nDurant molt de temps es va creure que aquests sistemes funcionaven de manera independent. L'ésser humà és molt complex i la ciència l'ha dividit per entendre'l, però no s'ha perdre el concepte de que “el tot es més que la suma de les parts”.\nQualsevol patologia s'expressa principalment en un sistema, però comporta , sens dubte, una alteració en tota la resta.\nNomés en la interacció del home biològic, psicològic i social en el seu entorn , es pot entendre que no hi ha malalties sinó malalts..\nLa PNIE preten estudiar la malaltia com una ruptura del sistema, com un estat de desequilibri que es pot iniciar, per exemple, quan els estats emocionals com la preocupació excessiva, l'angoixa, etc. units a pensaments negatius porten a la persona a un gran estres que debilita el sistema de defensa i deixa la porta oberta a virus i bacteris que generen alteracions.\nUtiliza eines terapéutiques com les correccions nutricionals, l'activitat física, la regulació del son i els biorritmes, la gestió de l'estrés, la fitoterapia, la medicina ortomolecular, la microimmunoterapia, etc. per tal de poder millorar la nostra qualitat de vida i/o arribar fins a la curació d'una malaltia.\nÉs molt útil en malalties cròniques (de llarga durada ) com el dolor crònic, el colon irritable, la migranya, l'al·lèrgia, la psoriasis, el síndrome de fatiga crònica...\nLa PNIE considera a la salut com un camí que es pot escollir. Si volem viure més sans hem de començar a prendre responsabilitat sobre les nostres preocupacions i pensaments negatius entre altres coses i estar més atents no només del nostre cos físic, sinó també del nostre Ser espiritual.\nMagda Romani, Psiconeuroimmunoendocrinologa.


Ribó planteja renovar l'Estació d'Autobusos amb paràmetres de "qualitat, seguretat i comoditat"\nRibó planteja renovar l’Estació d’Autobusos amb paràmetres de “qualitat, seguretat i comoditat”\nSegons Compromís, Ribó s'ha posicionat al costat del veïnat del barri partidari de dotar l'entorn d'equipaments públics i servicis de qualitat tant pel que fa a l'Estació d'Autobusos com referent a l'entorn, on se situen els edificis de l'antic hospital La Fe\nL’alcalde de València i candidat de Compromís per a revalidar l’Alcaldia, Joan Ribó, ha reivindicat aquest dimarts una Estació d’Autobusos “rehabilitada i dignificada, que s’ajuste als paràmetres de qualitat del servici, seguretat, comoditat i estètica que mereix la tercera ciutat més gran de l’Estat”.\nAixí ho ha indicat durant la seua visita al barri de Campanar, on ha denunciat la “degradació” a la qual s’han vist sotmeses les instal·lacions de l’única estació d’autobusos amb què compta València, segons ha informat Compromís en un comunicat.\n“Campanar és un dels barris paradigmàtics de l’abandó sistemàtic al qual van sotmetre els diversos governs del PP els barris perifèrics de València. Lamentablement, durant els últims quatre anys, la Conselleria tampoc ha revertit aquesta situació en el cas de l’Estació d’Autobusos, per la qual cosa des de Compromís assumirem el lideratge d’una exigència que comparteix tota la ciutadania: volem l’estació que mereixem i no pararem fins a aconseguir-la”, ha explicat.\nSegons Compromís, Ribó s’ha posicionat al costat del veïnat del barri partidari de dotar l’entorn d’equipaments públics i servicis de qualitat tant pel que fa a l’Estació d’Autobusos com referent a l’entorn, on se situen els edificis de l’antic hospital La Fe.\n“Els veïns i les veïnes de Campanar i la resta de persones usuàries d’aquesta estació no són ciutadans i ciutadanes de segona. Mereixen les mateixes condicions de qualitat, seguretat i comoditat que gaudisquen els veïns i les veïnes d’altres ciutats com Madrid, Barcelona, Sevilla o Saragossa”, ha afirmat.\nRibó ha fet aquestes declaracions durant la primera part de la seua visita al barri de Campanar, on aquest dijous a la vesprada participarà en un passeig acompanyat per representants veïnals i amb altres integrants de la candidatura de Compromís per València per a les pròximes eleccions municipals del 26 de maig.\n“Portem quatre anys donant la cara i escoltant i dialogant amb els veïns i les veïnes dels barris i ara continuem fent-ho en campanya per a explicar-los què continuarem fent per a consolidar el canvi iniciat en 2015 i, entre totes i tots, aconseguir la ciutat que volem i mereixem totes i tots”, ha explicat.


Créixer bé és integrar bé – Revista Catalunya\nCréixer bé és integrar bé\n10 Febrer, 2020 10 Febrer, 2020 Equip Comunicació CGT Catalunya Opinió, Óscar Murciano\nÓscar Murciano. Secretari d’acció sindical de la CGT de Catalunya\nFa unes setmanes es va fer públic el creixement en afiliació que estan experimentant els sindicats de la CGT de Catalunya, i podem dir que mai havia estat tan elevat. Amb gairebé 3.000 altes en un any es dupliquen les que teníem només dos anys enrere. Si es manté la tendència de 2018 i 2019, en algun moment dels propers dos anys el sindicat superarà les 20.000 persones afiliades. Una extensió que pot significar un canvi en la capacitat de la CGT per a mobilitzacions cada cop més rellevants.\nAixò és inevitable si seguim mantenint una referencialitat en les lluites (10 vagues guanyades completament per seccions de la CGT l’any passat), defensa activa dels drets socials i als centres de treball. No podem estar guanyant prestigi entre la classe treballadora, mostrant amb fets la utilitat del conflicte per guanyar, i alhora sorprendre’ns que cada cop més persones vegin en la CGT el model sindical que dóna respostes a la seva situació de precarietat i patiment. Simplement, és normal que estigui passant això.\nNo és preocupant, doncs, aquest canvi en el número d’incorporacions, ni hem de mirar com una situació preocupant que cada cop més persones vulguin organitzar-se amb nosaltres. El repte, per tant, no està en desconfiar dels fulls d’afiliació pendents de registrar, sinó trencar-nos el cap per redoblar la seva integració el més aviat possible en els valors i funcionament anarcosindicalista i la pròpia vida del sindicat. L’èxit o fracàs en aquesta integració té una única responsabilitat: la de tots nosaltres, la dels que ja hi som.\nNo m’agrada portar automàticament contextos socials del 36 al 2020 però, de tant en tant, va bé per comprovar que moltes reflexions i situacions actuals ja es donaven llavors, i se seguiran donant.\n“La nostra resposta (…) ha de ser molt més activa en afavorir la participació concreta i tangible”\nRellegint el ‘Manual del militante de la CNT-FAI’, editat per l’oficina de propaganda el 1937, no deixa de sobtar-me com en la qüestió del proselitisme no s’estaven per romanços, descrivint mètodes d’actuació com trobades ‘casuals’ amb la persona a convèncer a bars, o converses sense ‘que éste no se dé cuenta de que pretendéis catequizarle’. L’objectiu era incorporar obrers de forma activa i integrar-los dins el funcionament de la CNT. Aquest paràgraf també és molt descriptiu:\n“Muchos idealistas, por no conocer bien la misión que les compete, como tales y militantes, sufren no pocas decepciones. Un vegetariano que machaca exclusivamente su tema ante personas enamoradas exclusivamente de la alimentación carnívora, fracasará estrepitosamente. Al anarquista puede ocurrirle otro tanto, si sus oyentes no están preparados para recibir los efluvios del ideal.”\nLa CNT al 36 no afiliava anarquistes, afiliava obrers en una organització anarcosindicalista. La CGT i la CNT al 2020 fan el mateix. I és des d’aquesta organització que es pot construir objectius i funcionaments comuns, davant la vida i front els nostres enemics de classe.\nEl repte que tenien els companys i companyes aleshores era, també, equivalent al nostre. Indiscutiblement el nivell de consciència obrera i d’influència del sindicat a barris i viles era infinitament més omnipresent que el nostre actualment, però el risc també hi era. Ningú neix anarcosindicalista sinó que és un procés d’aprenentatge i assimilació de les idees i mètodes anarquistes combinades amb la practicitat del conflicte quotidià capital-explotades. Aquest camí es recorre més ràpid com més a prop sigui el punt de partida previ de cadascú. Però més lluny o més a prop, tothom el pot fer. És feina nostra, de tots i totes, redoblar esforços i repensar estratègies territorials i sindicals per a que aquest procés sigui el més àgil possible.\nEssent evident que la formació és clau, ho és també focalitzar la participació, creació i potenciament a nivell territorial d’espais de militància directa i socialització del sindicat. Sempre he observat que s’adquireix més consciència amb una setmana de lluita i conflicte assembleari que amb un any de teoria matxacona. Cal passar per la decisiva cadena d’errors i encerts personals i col·lectius per poder afavorir una militància autònoma i no infantilitzada ‘pels que saben molt’. Això no té recorregut i només aporta cotitzants dependents i militants cremats.\nEl 2018 es van incorporar al sindicat 2.150 persones, l’any passat 2.918 més. La nostra resposta com a organització davant la inevitabilitat de forts creixements ha de ser molt més activa en afavorir la participació concreta i tangible, la socialització del sindicat i la imprescindible formació mitjançant diversos canals.\nSeguirà plovent amb intensitat i el riu s’obrirà camí igualment, de nosaltres depèn el com. Pense-m’hi però, especialment, actuem amb iniciatives concretes sense esperar massa perquè el temps no s’atura.\nLlarga vida al Catalunya!\nMés lliures o més esclaus, nosaltres decidim.


Relais I Piastroni Monteverdi Marittimo Itàlia - Ofertes d'hotels amb els MILLORS DESCOMPTES EN LÍNIA\nVia Del Podere, Monteverdi Marittimo, Monteverdi Marittimo, Itàlia, 56040 - Veure al mapa\nMés informació sobre Relais I Piastroni\nDissenyat tant per oci com per negoci, Relais I Piastroni està situat idealment a Monteverdi Marittimo; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Monteverdi Marittimo. Per anomenar algunes de les comoditats de l'hotel, hi ha Wi-Fi gratuït en totes les habitacions, instal.lacions per a minusvàl.lids, magatzem d'equipatge, aparcacotxes, aparcament de cotxes.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, escriptori, mini bar, telèfon a cada habitació. Sauna, piscina exterior, massatge, parc infantil, jardí de l'hotel, són llocs ideals per a relaxar-se després d'un llarg dia. Gaudeixi d'incomparable serveis i d'una localització de prestigi a Relais I Piastroni.


El Kampong es proclama campió d'Europa després de vèncer l'Amsterdam (0-2)\nL'Atlètic Terrassa ha finalitzat quart en caure davant del Harvestehuder alemany en un partit polèmic (2-3)\n5 min. Barcelona 15/05/2016 16:23\n651x366 El Kampong ha assolit la primera EHL de la seva història / EHL El Kampong ha assolit la primera EHL de la seva història / EHL\nEl Kampong de Ramon Alegre s'ha coronat com a campió de l'EHL, la Copa d'Europa d'hoquei herba, després de derrotar a la final contra l'Amsterdam de Santi Freixa (0-2). En un partit que ha dominat l'Amsterdam, el Kampong ha imposat la mateixa efectivitat que va demostrar contra l'Atlètic a les semifinals per acabar alçant el primer títol continental de la seva història. L'Atlètic, per la seva banda, s'ha quedat sense medalla en caure en el partit pel tercer i quart lloc contra el Harvestehuder (2-3) en un duel polèmic.\nKampong lift the EHL trophy #EHL #FINALFOUR https://t.co/o97R3fvldE\n— Euro Hockey League (@EHLHockeyTV) 15 de maig de 2016\nLa final ha tingut un clar dominador al llarg de tot el partit, un Amsterdam superior en el joc, però erràtic dins de l'àrea en les ocasions generades i els penals provocats. Ho ha aprofitat el Kampong, que ha tornat a demostrar que és un conjunt sòlid al que no li pesa cedir la iniciativa. Amb un joc molt vertical, ha sorprès al seu rival amb una passada des del mig del camp que ha habilitat Caspers, que no ha perdonat dins de l'àrea i ha establert el 0-1 (35').\nAMS 0-1 KAM The opening goal is scored by Caspers after a brilliant pass by Kellerman #EHL #FINALFOUR https://t.co/6O1n55q8VQ\nLa reacció de l'Amsterdam no s'ha fet esperar, però tot i l'augment de les ocasions generades mai han aconseguit batre la porteria dels seus compatriotes. I això que ha disposat d'arribades clares, com un parell de penals que han estat salvats a la mateixa línia per un defensor sota pals. El porter del Kampong també ha tingut un partit molt destacat.\nAMS 0-1 KAM Brilliant save one the line to deny a Reid-Ross flick #EHL #FINALFOUR https://t.co/GZOPsXLzjw\n249x249 Ramon Alegre (Harvestehuder) i Santi Freixa (Amsterdam) parlen durant la final de l'EHL / JORDI FLO Ramon Alegre (Harvestehuder) i Santi Freixa (Amsterdam) parlen durant la final de l'EHL / JORDI FLO\nL'Amsterdam ha apurat les seves opcions buscant un gol a la desesperada amb Santi Freixa com a referència, i fins i tot substituint el porter per un jugador de camp, però l'únic que ha aconseguit és acabar encaixant el segon en una nova jugada del Kampong que portava minuts procurant deixar que passés el temps.\nL'Atlètic no troba premi als mèrits\nPoc a veure ha tingut la final amb el partit pel tercer i quart lloc, on tant l'Atlètic com el Harvestehuder han anat a pel partit des del primer moment. Els alemanys s'han avançat als 19 segons de joc, però els vallesans han reaccionat amb una diana de penal de Marc Sallès.\nHAR 1-1 TER Salles equalises immediately with a penalty corner flick #EHL #FINALFOUR https://t.co/Ikvdbwmgo5\nLa igualtat en el marcador s'ha mantingut fins ben començada la segona part, quan el Harvestehuder ha ampliat distàncies amb dos gols. El primer, de penal 'strocke'. El segon, a través d'un xut dins de l'àrea. L'Atlètic, tot i tenir el rellotge en contra, ha lluitat i generat suficient perill per, almenys, arribar viu al partit. A falta de cinc minuts, li ha estat anul·lat un gol de forma rigorosa per possible joc perillós.\n"Hi ha hagut alguna decisió que no he acabat d'entendre. És el primer cop, en un partit internacional, que anul·len un gol que havien donat per una pilota aixecada", ha lamentat el tècnic Roger Pallarols, que no s'explicava la decisió arbitral. " Han anul·lat un gol que era absolutament legal, fins i tot els alemanys ho reconeixien", ha afegit l'entrenador, que tot i això no ha justificat la derrota per la controvèrsia arbitral.\nHAR 3-1 TER Another referral, this time the goal for Terrassa is disallowed #EHL #FINALFOUR https://t.co/YiZihL1ZWM\nMinuts abans, els àrbitres havien concedit el tercer gol dels alemanys en un xut elevat amb força gent dins de l'àrea. La diferència de criteri ha acabat perjudicant als vallesans, que han acabat escurçant distàncies en l'última jugada del partit. Allà, també hi ha hagut polèmica, ja que els àrbitres no han aturat el temps tot i estar aturat el joc per un penal, impedint així l'Atlètic a tenir cap possibilitat d'empatar després del 2-3, un gol de la consolació que ha resultat final.\nFT HAR 3-2 TER Terrassa score a consolation goal but Harvestehuder get the bronze medal #EHL #FINALFOUR https://t.co/fMruOLTvbs\n"Hem fet un pas més per ser al play-off de la lliga, aquests partits ens ajudaran per seguir creixent i aprendre a competir, sobretot pels joves", ha assegurat un Ignasi Guerrero satisfet pel treball dels seus companys. " Han estat dos dies increïbles, com els del KO16 disputat a Amsterdam", ha reconegut el veterà jugador, agraint el suport de l'afició.\n"Ha estat una reivindicació de l'Atlètic, un equip que ha acudit amb 18 jugadors formats al planter", ha defensat el Pallarols, que s'acomiadarà a final de curs amb el sabor amarg del quart lloc europeu. L'entrenador, però, s'ha mostrat orgullós del treball del seu conjunt. "Podem estar orgullosos de ser aquí, altres equips amb molta més planificació no hi han pogut ser. Ens ha faltat una mica d'encert, però no puc retreure res als jugadors, hem posat la pedra per lluitar per la lliga fins al final", ha explicat.


Notícies - Desmantellada una organització criminal que actuava a autopistes de Sant Cugat\nUn dels actes gravat pels Mossos a Sant Cugat / Foto: Mossos d'Esquadra\nEls Mossos d'Esquadra han detingut, entre el 19 i el 27 de maig, sis persones com a presumptes autores de 112 fets delictius com robatori de vehicles, furts, pertinença a organització criminal, robatoris amb violència i intimidació, falsedat documental, danys i lesions. La investigació s'ha centrat en una organització criminal formada per dues bateries de delinqüents que, de forma sistemàtica, cometien robatoris a la xarxa viària catalana, principalment a les vies ràpides AP7 i C16, al seu pas per Sant Cugat, i a la C58, A2 i B23.\nEl principal mètode emprat per cometre els robatoris era el del punxa-rodes consistent a fer aturar al voral de la via ràpida un turisme amb plaques de matrícula estrangera per, acte seguit, sostreure al descuit tots els objectes de valor que hi havia al seu interior. Alguns dels casos acabaven amb un robatori amb violència ja que les víctimes se n'adonaven i oposaven resistència, fet que no impedia que els lladres cessessin en la seva acció.\nEn cas que no detectessin vehicles estrangers, es desplaçaven fins estacionaments de superfícies comercials, exteriors d'hotels o rodalies de l'aeroport. Per cometre els robatoris, sostreien prèviament vehicles d'alta gamma de gran cilindrada per fugir el més ràpid possible.\nUn cop els investigadors van tenir els membres de les bateries identificats, en van detenir sis en dues fases, el 19 i el 27 de maig. Fruit d'aquestes detencions, van recuperar els 10 vehicles que havien sostret per cometre els il·lícits penals.\nEn total, els Mossos d'Esquadra consideren els detinguts autors de 112 il·lícits penals, xifra que pot augmentar a mesura que els investigadors els puguin relacionar amb altres robatoris dels quals hores d'ara se'n desconeix l'autoria.\nTot i donar l'organització per desmantellada, no es descarta que es puguin detenir més persones en les pròximes setmanes. Després de declarar, el jutge ha decretat presó per als sis detinguts.


Ens certifiquem en el Protocol d'Higienització i Control de Applus+! | Residencia Nazaret\nEns protegim de la Covid-19 i altres malalties respiratòries\nDes de l'inici de la pandèmia, l'equip de professionals de la Residència Nazaret hem dedicat tots els nostres esforços a continuar cuidant al màxim els/les nostres residents i, sobretot, a aconseguir la màxima seguretat possible davant el Coronavirus SARS-CoV-2.\nDurant molts mesos hem anat aprenent i adaptant-nos a les condicions imposades per aquesta situació extraordinària. L'aparició de la Covid-19 ens ha obligat a canviar, no sols al personal sinó també als nostres residents i a les seves famílies com a persones, i en el nostre cas també com a professionals: adaptació emocional, utilització d'equips de protecció, sectorització dels espais de la Residència, divisió en grups de convivència petits, observació contínua de possible simptomatologia, canvi dels circuits de funcionament i de la manera de treballar a tots els nivells...\nEl mes de juliol decidim sotmetre tots els canvis realitzats i el nostre nou sistema de treball a una auditoria per part de la prestigiosa entitat Applus+ i la vàrem superar amb nota!\nQuè és la certificació en el Protocol d'Higienització i Control?\nLa certificació en el "Protocol d'Higienització i Control" avala la bona implementació i aplicació d'aspectes com:\nDisponibilitat de productes higiènics en punts clau de la Residència, tant per als professionals com per als residents i familiars.\nLa comunicació interna i externa sobre els mateixos protocols i mesures perquè residents, famílies i professionals els coneguin i puguin aplicar-los.\nAgraïm el treball de tot l'equip de la Residència\nLa certificació en el Protocol d'Higienització i Control no hauria estat possible sense el magnífic treball realitzat des de l'inici de la pandèmia per tot l'equip de la Residència Nazaret.\nTambé volem felicitar els professionals de les altres 3 residències que l'Institut de Religioses de Sant Josep de Girona té a Espanya i els de les clíniques del Remei (Barcelona) i Santa Elena (Madrid) per la seva certificació.\nCertificat del Protocol d'Higienització i Control davant les malalties per infecció respiratòria


San Cassiano Apartment Zadar Croàcia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nSan Cassiano ApartmentMihovila Pavlinovića 10, Zadar Old Town, Zadar, Croàcia, 23000 - Veure al mapaExcepcional9,2Basada en91comentarisSan Cassiano ApartmentVeure més fotos"Excellent place. Close to all th attractions in Zadar. We h..."FritzUnited StatesVeure més fotosVeure totes les 32 fotos\nOferint allotjaments de qualitat al els paisatges, les platges, la cultura districte de Zadar, San Cassiano Apartment és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. San Cassiano Apartment també ofereix moltes instal.lacions per enriquir la seva estada a Zadar. Per a la comoditat i comfort dels seus clients, l'hotel ofereix Wi-Fi gratuït en totes les habitacions, transport hotel/aeroport, habitació familiar, servei de llançadora. A més, totes les habitacions ofereixen una gran varietat de comoditats com ara aire condicionat, calefacció, aparell de televisió LCD/pantalla de plasma, TV satèl•lit/cable, nevera per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Zadar, faci de San Cassiano Apartment la vostra llar.


S’aprova el projecte d’obres de millora del CAAD Penedès - El Cargol - El setmanari del Penedès\nS’aprova el projecte d’obres de millora del CAAD Penedès\nPublicat el Dimarts, 11 Juliol 2017 12:31\nEn el darrer ple de la Mancomunitat Penedès Garraf s’ha pres l’acord d’aprovar inicialment el projecte de reforma i ampliació del Centre d’Acollida d’Animals Domèstics (CAAD) amb l’objectiu de millorar les condicions d’estada dels animals residents. L’acord ha estat pres per unanimitat. Tot i que les obres estan previstes en dues fases, amb l’aprovació s’inicia el període d’exposició pública que permetrà licitar les obres i fer que el projecte sigui una realitat abans no acabi l’any.\nSegons Cisco de la Cruz, president de l’àrea del CAAD, “el disseny actual del centre fa que les gàbies de gats estiguin enmig de les gàbies dels gossos i això genera situacions molt estressants per als gats que hi són”. Així mateix, Cisco de la Cruz explica que “després de l’ampliació dels patis d’esbarjo per a gossos, hem treballat per a millorar també les condicions d’estada dels gats”.\nEn la primera fase es remodelaran els patis existents i es crearà una zona específica per a gats diferenciada de les gàbies dels gossos. La zona disposarà de quatre gateres de grans dimensions per als exemplars en adopció i de tres gateres més reduïdes per a la gestió i estada temporal dels gats de carrer provinents de les colònies dels municipis adherits al servei.\nCom a resultat de les obres, es redistribuirà la ubicació d’algunes estances existents i s’augmentarà lleugerament la superfície construïda, tot i que no s’amplia la capacitat d’acollida del centre. Al tractar-se d’una reforma s’utilitzarà el mateix sistema constructiu emprat fins ara a les instal·lacions i s’introduiran altres millores per aconseguir un funcionament més operatiu en el centre.\nLa segona fase d’obres contempla realitzar canvis en la distribució de la zona d’atenció al públic i de treball intern del centre. Les dues fases de l’obra tenen un pressupost inicial de quasi 99.000 euros.


Ocupació Rectorat UB (maig 2013) | Assemblea de Professorat UB\nArxiu de la categoria: Ocupació Rectorat UB (maig 2013)\nOcupació del Recorat de la Universitat de Barcelona per part del professorat i l’alumnat el 23 de maig de 2013. Acció pacífica i activa per tal de posar en manifest la preocupació i el posicionament ferm davant el desmpantellament de la Universitat pública.\nEls punts concrtes que es van exigir eren els següents:\nLa compareixença immediata del rector Dídac Ramírez davant la\ncomunitat universitària per explicar la situació pressupostària de la UB i la\nsituació contractual del professorat temporal i PAS per al proper curs\nacadèmic. Ha d’aclarir, sense ambigüitats, si es conservaran tots els llocs de\ntreball i, si no és així, sota quins criteris. Sospitem que aquesta informació\nestà sent silenciada i/o manipulada deliberadament amb l’objectiu de\ndesactivar les respostes col·lectives que s’estan organitzant i de guanyar\ntemps fins al final del curs acadèmic, quan es prendran les mesures més\ngreus, aprofitant l’impasse de l’estiu.\n• La derogació de mesures que impliquin la pujada de taxes de\nmatrícules i la reducció d’ajudes internes, beques de col·laboració i altres\ntipus de mesures que permeten el finançament als estudis dels estudiants que\nper raons únicament econòmiques es veu exclòs de l’educació superior.\n• Per extensió, cal que aquestes mesures es justifiquin amb un model\nuniversitari que garanteixi la seva funció social, l’equitat i la igualtat\nd’oportunitats a llarg termini, com també la qualitat docent i de recerca. Per a\naixò cal definir els models de professorat i la carrera acadèmica, per acabar\namb les ambigüitats i la precarietat laboral a dia d’avui, així com les vies i els\ncriteris que permetin l’accés a l’alumnat, mitjançant un sistema de\nfinançament que possibiliti l’equitat i la definició de models de governança\nreal i de participació social.\n• Exigim també, la màxima transparència pressupostaria de tots els\nrecursos que gestiona la universitat, per posar fi als subterfugis desenvolupats\nals darrers anys en benefici de sectors privats, que drenen una part\nsubstancial dels recursos públics.\n• Proposem el reconeixement de les assemblees com a espais reals de\ndebat, comunicació i presa de decisions, i exigim l’alliberament de franges\nhoràries que permetin l’encontre entre l’alumnat, el professorat i el PAS dins\nde l’actual horari acadèmic.\nL’Equip Rectoral no va ser capaç de reconeixer els ritmes assemblearis, i, davant la incapacitat per arribar a un diàleg, va ordenar el desallotjament per part dels Mossos d’Esquadra durant la matinada del dia 25.


Busquen hàbitats per reintroduir el linx a tot el pla de Lleida\nMEDI AMBIENT HÀBITATS\nImatge d’arxiu d’una vista de Mas de Melons.\n© Imatge d'arxiu d'una vista de Mas de Melons.\nLa Generalitat busca a tot el pla de Lleida hàbitats adequats per a la reintroducció de linxs ibèrics, una cosa que plantejava l’estiu passat a la finca de Mas de Melons, espai protegit propietat de la Generalitat entre el Segrià i les Garrigues (com va avançar SEGRE el 24 de juliol). Així ho van apuntar ahir fonts del departament d’Acció Climàtica, que van apuntar que porten a terme “prospeccions” en “una regió geogràfica àmplia” que inclouria des del Segrià fins a la Segarra.\nAixí, s’estudien àrees com la serra d’Agramunt i es considera que la comarca de les Garrigues és vista com un hàbitat “amb potencial” per a aquest felí, la reintroducció del qual es planteja també a Aragó.\nL’alliberament d’exemplars de linx ibèric es planteja en el marc d’un projecte tutelat per l’Estat que ha xocat amb el rebuig d’alguns ajuntaments a la zona de Mas de Melons com per exemple el de Castelldans, Alfés i Aspa, mentre que el de Puigverd de Lleida ho considera una oportunitat de combatre plagues de conills a la zona.


ciudadania - Nou Horta\nMostrant articles per etiqueta: ciudadania\nDilluns, 08 abril 2019 12:37\nPodem Alaquàs es reuneix amb un esmorzar de germanor per a acostar les seues candidates a la ciutadania\nEl Cercle de Podemos d'Alaquàs va organitzar un esmorzar en el Parc del Dijous ahir per a per a donar a conéixer a les candidates que formen la llista electoral amb la qual concorreran als comicis el maig vinent. Segons la formació, el diàleg amb les veïnes i veïns en un ambient distés és idoni per a “conéixer quines són les principals preocupacions i propostes de la ciutadania i traslladar la nostra forma de treballar en el seu context del dia a dia, prop de la gent”.\nDes del cercle recorden que la composició de la llista és el resultat d'unes primàries obertes realitzades el mes de gener passat, on les inscrites i inscrits van votar per les persones que es van presentar del Grup de Treball de Podemos. D'acord amb els reglaments interns, l'Assemblea va acordar mitjançant el vot la inclusió de persones pertanyents a Podemos al final de la llista i dos independents intercalats en la mateixa per a esmenar diverses baixes que s'havien produït.\nMar Blanch, candidata a l'Alcaldia, ha afirmat que “el resultat de la llista no ha pogut ser millor. És un equip humà que prové en la seua gran majoria del teixit associatiu d'Alaquàs, i íntegrament de gent compromesa amb els valors que defensa Podemos. Són persones que tenen experiència relacionant-se amb l'Administració, solidàries i amb una idea clara del treball compromés.”\nDesprés dels ajustos per gènere marcats per la pròpia organització i la *LOREG, el resultat final és el que segueix:\n1. Mar Blanch Hernández\n2. M.Ángeles López Cano\n3. Adrián Oliver Urrea\n4. Inmaculada Pérez Cerezo\n5. Manuel Navarro Pedraza (independiente)\n6. Araceli Juan García\n7. Regina Moliner Bolós\n8. Javier Medina López\n9. M.Carmen Torres López\n10. Daniel Rivas Peñavel\n11. Rebeca Llácer Abellán\n12. Esther Montellano Ramos (independient)\n13. Laura Saiz Salas\n14. Agustín García Palmero\n15. Adrián Pla Constancio\n16. Ana Teresa Sánchez García\n17. Evangelina Argudo Guaita\n18. David Toledo Jimenez\n19. Jacinto Nieves Andrés\n20. Abel Cruzado Gómez\n21. José Lara Navarrete\n1º suplente Ramona Sillero Moreno\n2º suplente Daniel Joaquín Jarque Cano\n3º suplente Rosa Martínez Cifuentes\nDivendres, 28 Desembre 2018 10:56\nL'Ajuntament de Mislata mostra a la ciutadania com treballen els agents de la Policia Local\nEl Nadal i les seues consegüents vacances escolars són un bon moment per a fer plans amb tota la família. I l'Ajuntament de Mislata, dins de la seua agenda nadalenca, va tornar a programar este dissabte una nova jornada de portes obertes de la Policia Local, un esdeveniment que es va celebrar al parc de la Canaleta i que va tornar a ser tot un èxit per la gran afluència de públic.\nPujar-se als vehicles patrulla de la Policia, parlar per l'emissora de ràdio igual que els agents que vetlen per la nostra seguretat, vore com es fan els rescats d'emergència o com actuen els gossos de la unitat canina, i fins i tot pujar-se a una tirolina. Tot això i molt més va ser el que van descobrir els veïns i veïnes de Mislata, principalment xiquets i xiquetes, que es van acostar a esta jornada de portes obertes. Com a novetats enguany, els assistents van poder experimentar en simuladors de conducció i de bolcada de vehicles i els més xicotets en la galeria d'entrenament dels bombers. A més, es van repartir més de 700 carnets d’auxiliar de Pôlicia Local a les xiquetes i xiquets assistents.\nA la jornada de portes obertes van assistir l'alcalde, Carlos Fernández Bielsa, el Delegat del Govern, Juan Carlos Fulgencio, el Subdelegat de Govern, José Roberto Gonzáles, i el director general d'Emergències de la Generalitat, José Mª Ángel. Tots ells van agrair la labor pedagògica dels professionals de tots els cossos i forces de seguretat que van participar en esta iniciativa: Policia Local de Mislata, Protecció Civil, Policia Autonòmica, Policia Nacional, Bombers de la Diputació de València, brigades d'Emergències del 112, Creu Roja, brigades forestals i Unitat Canina.\nBielsa afirmava que esta jornada s'ha consolidat ja com una de les cites anuals importants en l'agenda de la ciutat i va posar en valor que des del govern municipal “apostem per una policia de proximitat, de barri i pròxima al ciutadà, per això ens hem convertit en una de les ciutats més segures d'Espanya”. Per part seua, el Delegat del Govern va valorar amb entusiasme la celebració d'esta jornada impulsada per l'ajuntament i va destacar la importància que la ciutadania conega de prop a estos professionals.\nDe fet, la regidora de Seguretat Ciutadana i portaveu municipal, Mª Luisa Martínez Mora, explica que esta iniciativa està pensada perquè "els veïns tinguen una visió el més pròxima possible de la nostra Policia Local i perquè s'establisca una relació de confiança entre agents i ciutadans". L'objectiu del govern municipal és enriquir la relació directa entre els uns i els altres, perquè la ciutadania conega per dins com és el treball diari d'un agent de seguretat.\nLa jornada de portes obertes va comptar també amb un altre gran atractiu, el Parc Infantil de Trànsit de Mislata, situat a l'interior de la Canaleta, i que enguany està de celebració en complir el seu cinqué aniversari. Tots els xiquets i xiquetes van tindre l'oportunitat el dissabte d'assistir a una xarrada sobre educació viària i després van posar a prova tots els coneixements adquirits en una sessió pràctica en el circuit.\nDimecres, 03 Octubre 2018 13:31\nL'Ajuntament de Benetússer va presentar el dilluns a la ciutadania l'Estudi de Mobilitat Urbana Sostenible que ha elaborat per al municipi una empresa especialitzada. L'objectiu era el de realitzar un diagnòstic de l'estat de la localitat quant a la mobilitat, detectar les accions més immediates per a seguir millorant en aquest sentit i traçar una estratègia a llarg termini per a convertir a Benetússer en un municipi totalment accessible.\nQuant al diagnòstic, els responsables de l'estudi van agrair la participació de la ciutadania sobretot dels centres escolars que van fer arribar les opinions de pares, mares, alumnes i alumnes. Amb tota la informació de les prop d'1.500 enquestes realitzades, l'estudi ha detectat poques zones amb plataforma única en el municipi i recomana als responsables públics més actuacions en aquesta línia. De fet, una de les últimes obres de millora de les vies urbanes ha sigut precisament l'adaptació a plataforma única del tram de l'Avinguda de Paiporta en la seua confluència amb Camí Nou.\nUn altre dels dèficits detectats per l'estudi ha sigut el de l'existència de voreres sense un ample adequat o la falta de zones d'aparcament per a l'estacionament del transport de mercaderies. En aquest sentit, el compromís del consistori és el d'anar eliminant i convertint en accessibles les voreres estretes en la mesura de les possibilitats econòmiques que ofereix el pressupost municipal.\nL'estudi també aporta dades que afavoreixen el treball per a millorar la mobilitat com les connexions a través de transport públic amb la ciutat de València, el ser un municipi pla o amb una població jove, ideal per a fomentar les maneres de desplaçament sostenible. A més, es destaca oportunitats per a créixer en mobilitat com la proximitat al futur anell verd, la pertinença a l'àrea metropolitana de València que treballa de forma contínua amb un pla de mobilitat o la proximitat amb altres municipis amb la possibilitat de mancomunar serveis com el lloguer de bicicletes.\nDurant la reunió va haver-hi temps per al debat. D'aquesta forma els veïns i veïnes de Benetússer van poder traslladar tant als autors de l'estudi com als responsables polítics els seus dubtes, suggeriments i opinions. Durant el debat van sorgir idees com la limitació de velocitat a 30 km/h per a vehicles que circulen per tot el municipi, la reordenació de les zones d'aparcament per a càrrega i descàrrega de mercaderies, l'ampliació del carril bici o els itineraris segurs per al desplaçament dels xiquets i xiquetes als centres escolars.\n“Ha sigut una experiència molt enriquidora perquè d'una banda sabem quins són les recomanacions dels experts en mobilitat i d'altra banda sabem quins són les prioritats i les coses que més preocupen als nostres veïns i veïnes. Tota aqueixa informació ens ajuda a prendre decisions i que aquestes vagen en benefici de la convivència i la millora de la qualitat de vida de la ciutadania”, va explicar l'alcaldessa de Benetússer Eva Sanz després de la reunió.\nL'Estudi de Mobilitat sostenible és un compromís del consistori a futur. El següent pas serà portar-ho al ple de l'Ajuntament per a la seua aprovació i d'aquesta forma conformar-ho en un pla que haurà de portar aparellat en cada exercici una partida econòmica per a poder desenvolupar-ho.\nDimarts, 17 Juliol 2018 11:50\nPaterna posa el preu del seu mobiliari urbà per a conscienciar i implicar a la ciutadania en la seua protecció\nL'Ajuntament de Paterna ha llançat una campanya de conscienciació ciutadana sobre el manteniment del mobiliari urbà públic amb la finalitat de visibilizar i posar en valor el cost dels elements municipals.\nTal com ha explicat la regidora d'Infraestructures, Núria Campos “l'objectiu d'aquesta iniciativa és que els veïns i veïnes puguen conèixer el preu de les coses perquè aprecien el seu valor i, d'aquesta forma, col·laboren en la seua protecció, bon ús i manteniment, ja que el consistori realitza una important inversió cada any en la seua cura i reposició”.\nAmb aqueixa fi, en tots els barris del municipi, s'han col·locat etiquetes gegantes plastificades en papereres, que tenen un cost de 60 euros, bancs que costen 295 euros, contenidors per 1.100 euros o senyals de tràfic per 120 euros.\nEn aquest sentit, Campos ha destacat que “una Paterna neta i cuidada és responsabilitat de tots”.\nAixí mateix, i com a mostra de la importància de la implicació veïnal en la cura del mobiliari urbà, la regidora s'ha referit a la recent visita al parc de Alborgí realitzada per un grup d'alumnes i alumnes de tercer i cambra de primària de l'Escola Professional La Salle, que es van posar en contacte amb l'Ajuntament per a traslladar al primer edil els seus suggeriments de millora d'aquest parc, que van visitar recentment al costat de l'Alcalde Juan Antonio Sagredo.\nNúria Campos ha indicat que, a més de fer partícips als menors d'aquesta campanya de conscienciació, “amb el seu interès, aquest grup d'alumne/as paterners/es ens estan donant a tots una lliçó de responsabilitat cívica i de compromís amb el nostre poble”.\nReferent a açò, la regidora ha confirmat que s'han dut a terme en el parc tots els suggeriments aportats pels estudiants com la instal·lació d'un pipican, o la creació d'un àrea de joc infantil, entre unes altres.\nDijous, 08 Març 2018 13:54\nBenetússer celebrarà la tercera edició de les Jornades de Ciutadania en Igualtat\nBenetússer presentarà dissabte que ve 10 de març la tercera edició de les Jornades de Ciutadania en Igualtat en les quals se seguirà aprofundint en la reflexió sobre les desigualtats entre homes i dones i en les solucions per a acabar amb ella. Organitzada per la regidoria d'Igualtat de l'Ajuntament de Benetússer, la jornada arrancarà a les 10 del matí amb la presentació del projecte “Curts per la igualtat i l'educació” per Paqui Méndez Martínez, Presidenta de la Associació per la Coeducació. Després de la presentació els participants tindran l'oportunitat d'escoltar a Sandra Molines Esborres, Llicenciada i Doctora en Psicologia que exposarà els resultats de la seua tesi doctoral “La coeducació en un centre educatiu: anàlisi del pati escolar”.\nEl programa, que estarà presentat per Encarna Conca Carrión presidenta del Consell Escolar Valencià, es tancarà amb les xarrades de Belén Sanchéz Teira i Pablo Macías Alba coautores dels llibres infantils coeducativos i igualitaris “Erase dues vegades” i “Camine jo valenta”, amb la lectura d'un manifest per part del Consell de Dons de Benetússer i amb un combat d'Il·lustradors a càrrec de Drawing Fighters. Durant tot el matí es podrà visitar el stand de la llibreria Somnis de Paper amb llibres coeducativos i feministes. La tercera edició de les jornades d'Igualtat tindran lloc en el Xalet de la Xapa el dissabte 10 de març i la participació és gratuïta.\nACTE: III Jornades de Ciutadania en Igualtat\nDATA: Dissabte 10 març 2018\nLLOC: Xalet de la Xapa (Calle Major, 15) Benetússer.\nHORA: Des de les 10h\nASSISTIRAN: Paqui Méndez Martínez, presidenta la Associació per la Coeducació, Encarna Conca Carrión presidenta del Consell Escolar Valencià i l'alcaldessa de Benetússer Eva Sanz.\nProgramació d'actes d'III Jornades de Ciutadania en Igualtat: https://goo.gl/vxf5se\nBenetússer s'uneix a la manifestació de l'Horta Sud\nBenetússer s'ha sumat a la manifestació organitzada avui per sindicats i organitzacions de la dona de la comarca que ha recorregut aquest matí les localitats de Sedaví, Alfafar, Benetússer i Massanassa amb motiu del 8M Dia de la Dona. Durant la marxa s'ha reivindicat la igualtat real i efectiva entre home i dones.\nDimarts, 16 Gener 2018 17:28\nPaterna obri a la ciutadania totes les àrees de gestió municipal\nResponsables de la Federació d’Associacions de Veïns de Paterna es van reunir el passat dilluns per la vesprada amb l’equip de govern de l’ajuntament per tal de tractar diferents temes que preocupen a la societat civil paternera. Entre d’altres temes, es va tractar el model de ciutat que tant el govern del Batà com FAVEPA proposen per a Paterna. En concret el Primer Tinent d’Alcaldia va indicar que la tramitació del nou Pla General d’Ordenació Urbana que durà a terme la regidoria d’Urbanisme i Medi Ambient, s’obrirà un procés de participació ciutadana a través de la regidoria de Participació per tal que el major nombre possible de paterners i paterneres puguen dir la seua sobre el futur de la ciutat. Segons paraules de Juanma Ramón, “estem dissenyant la Paterna del futur i per això cal la participació de totes i tots: model econòmic, estructuració del territori, medi ambient, mobilitat, etc. Són temes que preocupen a la ciutadania i, ara, tindrà l’oportunitat d’expressar-se i participar en el seu disseny”.\nEls representants veïnals aprofitaren la reunió per interessar-se per altres temes com ara els Serveis Socials, Sanitat, Educació, impostos, el procés dels Pressupostos Participatius i l’execució d’algunes infraestructures necessàries per al municipi com la millora en la seguretat en els passos a nivell o les propostes de l'Ajuntament traslladdes a Conselleria.\nA la reunió, el representant de l’Associació de Veïns de Santa Rita i president de FAVEPA, Jesús Fernández, va agrair al govern del Batà els esforços per posar una solució al problema que suposa per als veïns i veïnes de Santa Rita la instal·lació d’un tanatori al centre del barri. Recordem que l’organització veïnal s’ha manifestat reiteradament contra este tipus d’instal·lació als seus carrers. El regidor d’Urbanisme i Medi Ambient, Carles Martí, va manifestar “l’ajuntament continuarà al costat dels veïns i veïnes de Santa Rita i farà tot el possible perquè es faça allò que vol la ciutadania”.


El conseller delegat de CaixaBank, Gonzalo Gortázar, ha assegurat que en prendre dipòsits les entitats financeres estan complint una funció social, ja que en realitat són una font "important de pèrdues".\nAixí ho ha assenyalat Gortázar durant la seva intervenció al 'XV Trobada del Sector Bancari' organitzat per IESE i per EY, en què ha incidit en els avantatges de la banca davant de les grans tecnològiques.\nSegons ha explicat, prendre dipòsits actualment és poc rendible, tant que fins i tot porta a pèrdues, de fins a 71 punts bàsics marginals negatius més costos de distribució.\nA més, el conseller delegat de CaixaBank ha indicat que els dipòsits no és que siguin només poc atractius pel seu cost, sinó també perquè estan "hiperregulats".\nEn la seva opinió, cal una reflexió sobre si aquesta situació és sana a llarg termini, pel fet que a dia d'avui els dipòsits "no donen diners" i pot fins i tot portar al fet que algunes entitats busquin altres negocis rendibles que acabin desestabilitzant el sistema.\nAmb tot, Gortázar ha reconegut que la "hiperregulació" que pateix l'activitat dels dipòsits es pot veure com un avantatge a l'hora de frenar les bigtech, ja que resulta "molt difícil" fer les coses bé tenint en compte tantes regles i requisits .\n"Desenvolupar totes les capacitats, sense fer gens malament i a el mateix temps donar productes i serveis, ens permet defensar-nos de nous competidors", ha precisat.\nPer al banquer, l'important és que el sector s'adapti la seva oferta a el món digital i que arribi a ser comparable en ofertes i nivell de preus amb els de la competència. "Si això s'aconsegueix, tindrem un avantatge respecte a la competència a causa de que complementem el digital amb el físic. No crec que les grans tecnològiques vagin a contractar 30.000 persones a Espanya", ha criticat.\n"Crec que el que s'ha de seguir fent, més que criticar les tecnològiques, és demanar les mateixes normes, defensar a ultrança la privacitat de les dades i la missió social que complim", ha afegit.\n"LA MALA REPUTACIÓ ENS L'HEM GUANYAT"\nD'altra banda, el número dos de CaixaBank ha reconegut que la mala reputació que té la banca se l'ha guanyat per les seves actuacions. "No podem donar la culpa a ningú, no ha vingut una norma i ens ha posat la mala reputació, el sector se l'ha guanyat", ha asseverat.\nGortázar creu que cal començar a reconèixer les actuacions que es van fer malament, sobretot arran de la crisi, si bé ha assegurat que, "independentment del que passa a Espanya, clarament ha millorat".\nEn suma, el conseller delegat de CaixaBank creu que les entitats han de realitzar un esforç que perduri i evitar cometre errors que posin en qüestió la confiança.\nFUSIONS, NECESSÀRIES I CONVENIENTS\nFinalment, Gortázar ha dit que la consolidació bancària és "necessària i convenient". "És el més lògic en un entorn de molta pressió sostinguda sobre ingressos, costos, o la necessitat de fer transformacions, ja que tot passa per compte de resultats", ha apuntat.\n"Amb aquesta pel·lícula més o menys prolongada en el temps, lògicament la consolidació és una eina que pot facilitar-te que reordeni la indústria en el sentit que sigui més rendible", ha recalcat.\nAl seu torn, ha dit que no creu que les fusions transfrontereres estiguin a prop i ha ressaltat l'esforç realitzat per la banca espanyola. "La banca espanyola és molt respectada, estem fent les coses bé", ha conclós.


BLOG - Xai de Ferreres\nBenvinguts a pagès. Fes una visita el 1 i 2 de juny. Podreu veure la nostra explotació. Obrirem les portes per rebre visites. Benvinguts a pagès és una aposta decidida pel producte de proximitat. És per posar en valor el món rural, impulsar el turis...\nXai de Ferreres 23 octubre, 2018 0\nSobirania alimentària és el dret de poder determinar unes polítiques agràries i alimentàries per fer un territori més sostenible. S'ha d'actuar per preservar valors i maneres de fer de cada zona per obtenir un mercat just de la pròpia regió. Sobiran...\nBarbacoa és un utensili que s'utilitza per cuinar la carn a l'aire lliure. La costellada es refereix al mateix que la barbacoa però indica que hi haurà costelles de xai. I finalment, el Pic-nic o fontada significa que es prepararà un àpat a casa i es...\nEsquilar es fa una vegada a l'any. És el dia que se'ls hi treu la llana a les ovelles i els marrans. Es pot fer amb estisores o amb màquina elèctrica. És un dia diferent i molt intens. Esquilar és una necessitat pel benestar dels animals. Durant l'h...\nXai de Ferreres 25 desembre, 2017 0\nRenovem la nostra web. En un dia tan especial com avui, 25 de Desembre, ens plau anunciar-vos el re-disseny de la nostra pàgina web de Xai de Ferreres! El disseny està orientat en facilitar als nostres clients la realització de les vostres comandes d...\nText descriptiu de les notícies que s’escriuran en aquesta secció…


Tarragona s'afegeix amb força a les cinc mobilitzacions de la Diada | Reusdigital.cat diari de Reus. Notícies i actualitat del Camp de Tarragona\nLa presidenta del Parlament, Carme Forcadell, ha participat en la mobiltizació a la Rambla Nova\n11 de Setembre de 2016, per ACN\nDesenes de persones alçant el punt al tram 27 de la manifestació a Tarragona, a la Rambla Nova\nLa Rambla Nova s'ha omplert de gom a gom\nTarragona ha viscut amb la mobilització de l’ANC i Òmnium Cultural la manifestació més massiva de la història de la ciutat aquest diumenge. Segons l’organització, han participat a la concentració a la Rambla Nova unes 110.000 persones. Des del Balcó Mediterrani fins a la plaça Imperial Tarraco, la Rambla Nova s’ha omplert de gom a gom amb ciutadans vinguts d’arreu de la demarcació quan encara quedava una hora per l’inici de la manifestació i que han fet bategar amb força els punts de cartolina groga al ritme de la música. A la ciutat, que ha representat la República en xarxa i de progrés, el manifest l’ha llegit el portaveu de la Plataforma en Defensa de l’Ebre, Manolo Tomàs. A la mobilització ha participat la presidenta del Parlament, Carme Forcadell.\nLa rambla s'ha dividit en deu trams, corresponents a les deu comarques diferents, el Tarragonès, el Baix Camp, el Baix Penedès, el Baix Ebre, el Montsià, l'Alt Camp, la Ribera d'Ebre, la Conca de Barberà, la Terra Alta i el Priorat. En aquests deu trams, han actuat 18 colles castelleres arribades d'arreu del territori, que han fet un pilar cadascuna; primer amb el batec a Tarragona i, després, amb el batec conjunt de la República Catalana.\nANC i Òmnium Cultural calculen que a la manifestació a Tarragona hi han participat unes 110.000 persones de les 43.000 inscrites prèviament. Per la seva banda, fonts policials han apuntat a l'ACN que la Guàrdia Urbana ha calculat una assistència d'unes 50.000 persones. Tant amb una xifra com amb l'altra, aquesta és la manifestació més massiva de la història de la ciutat, amb més participants que la mobilització contra la guerra d'Iraq o el 15-M.\nEntre les primeres fileres, tocant a l'escenari davant del Balcó del Mediterrani, ha viscut la manifestació la presidenta del Parlament de Catalunya, Carme Forcadell, que ha rebut el suport dels manifestants davant l'advertència d'inhabilitació per part del Tribunal Constitucional. La consellera d'Ensenyament, Meritxell Ruiz, també s'ha concentrat en aquesta zona. Diversos alcaldes del territori, com Ferran Bel de Tortosa o Carles Pellicer de Reus, el secretari de Presidència, Joaquim Nin, també han fet bategar el punter des d'aquesta zona. Entre altres cares reconegudes, l'exdirigent republicà, Carod Rovira, o l'expresident del Parlament Ernest Benach.\nCiutadans vinguts d'arreu\nEls ciutadans han arribat d'arreu, tant del Camp de Tarragona com de les Terres de l'Ebre, preparats per viure una altra Diada. "Espero que sigui la definitiva i ja puguem posar les urnes", ha dit la Maribel Camí, de Cambrils. Una idea compartida per un gran percentatge de participants, que desitgen que aquesta sigui l'última manifestació. És el cas de la Júlia, l'Albert i la Mar, tres joves de l'Espluga de Francolí que han participat en les mobilitzacions dels darrers cinc anys. "Esperem que sigui l'última", ha explicat l'Albert, graller que ha aprofitat la Diada per "passar-ho bé i fer país". També el Josep Cañagueral, de l'Ametlla de Mar, que ha apuntat que li agradaria que aquesta fos l'última manifestació per demanar un estat propi però que "si no ho aconseguim, ho tornarem a fer".\nAlguns, però, han vingut des de més lluny, com Ramon Soler i els seus amics, que han arribat des de Manresa en moto "per fer costat a Tarragona". Segons ha explicat, van escollir mobilitzar-se a Tarragona després que els trams de la manifestació a Berga s'omplissin completament. "A Barcelona ja hi hem anat dos o tres anys, i aquí hem pogut fer un arrosset al Serrallo", ha afegit. Encara de més lluny ha vingut la Jèssica, des de Leeds, al Regne Unit, on fa tres anys que hi viu. Enguany, després de perdre-s'ho durant els darrers anys, ha decidit "no perdre-s'ho" i desplaçar-se fins a Tarragona perquè "ens facin més cas des d'Espanya".\n"No hem d'abaixar la guàrdia: hem d'estar al peu del canó i cada any superar-nos per demostrar que hem de ser un país lliure", diu el Kilian, que ha vingut des de Deltebre, com centenars de catalans vinguts des de les Terres de l'Ebre. "No ens fa res pujar a Tarragona perquè nosaltres hem tingut suport quan hem fet manifestacions contra el pla de Conca", ha afegit Kilian, que ha celebrat que el manifest l'hagi llegit un ebrenc, el portaveu de la PDE, Manolo Tomàs.\nCarme Forcadell no contempla la seva inhabilitació\nLa presidenta del Parlament ha assegurat que "no contempla" la seva inhabilitació "de cap manera", i ha deixat clar que el Parlament continuarà fent la seva feina "defensant sempre" el mandat democràtic dels ciutadans de Catalunya, malgrat el Tribunal Constitucional (TC). Forcadell ha assegurat que ha estat una "Diada històrica" i ha felicitat a tots els ciutadans que hi ha participat "de forma cívica i pacífica". La presidenta del Parlament ha agraït les paraules de suport tant del president Òmnium, Jordi Cuixart, com del president de l'ANC, Jordi Sànchez, davant les advertències del TC.\nGairebé un milió de persones a Catalunya\nProp de 900.000 persones s'han manifestat aquesta Diada en les cinc mobilitzacions per a la República catalana, convocades per l'ANC i Òmnium Cultural. A Barcelona 540.000 manifestats, segons la Guàrdia Urbana, han omplert els trams entre el passeig Sant Joan i el passeig Companys; A Salt, la segona manifestació més multitudinària, 135.200 persones, segons la Guàrdia Urbana, han bategat per la República catalana; a la Rambla Nova de Tarragona s'han manifestat 50.000 persones, segons la Guàrdia Urbana -110.000 segons els convocants; mentre que a Berga han sigut més de 60.000 –segons la Guàrdia Urbana i els convocants- els que s'han concentrat a favor de la República. Finalment a la llera del riu Segre s'han concentrat entre 25.000 i 30.000 persones, segons la Guàrdia Urbana. Han sigut les manifestacions més massives de la història a Salt, Lleida, Berga i Tarragona.\nA Barcelona els manifestants s’han aplegat al Passeig de Sant Joan i el Passeig Lluís Companys, que no han estat suficients per encabir tothom ja que els assistents han arribat fins a l’Avinguda Diagonal, fins aproximadament al carrer Rosselló, i s’han hagut de repartir pels carrers del voltant.\nMés de 135.000 persones s'han fos aquesta tarda a Salt (Gironès) en un únic batec per aixecar el pilar de la solidaritat i la diversitat de la futura República catalana. Al batec de Salt hi havia més de 60.000 inscrits però, com ja es preveia, la manifestació ha congregat milers de persones més vingudes d'arreu de la demarcació i més enllà.\nA Berga més de 60.000 persones vingudes d'una desena de comarques de la Catalunya Central i el Pirineu han omplert els deu trams del Passeig de la Pau i els carrers que hi desembocaven per confirmar que estaven 'A punt' per a construir un nou país.\nTarragona ha viscut amb la mobilització de l’ANC i Òmnium Cultural la manifestació més massiva de la història de la ciutat aquest diumenge. Segons la Guàrdia Urbana s'han manifestat per 'la República en xarxa' 50.000 persones, unes 110.000 persones segons l'organització.\nTot i que oficialment s'havien inscrit unes 30.000 persones a la mobilització, l'ANC ha xifrat en unes 120.000 les que hi ha participat en el que ha estat, sens dubte la mobilització més massiva de la història de Lleida i les terres de Ponent. A Lleida hi estaven convocades les comarques de l'Alta Ribagorça, la Val d'Aran, els Pallars Sobirà i Jussà, la Noguera, l'Urgell, la Segarra, el Pla d'Urgell, les Garrigues i el Segrià. Els 10 trams previstos han quedat totalment desbordats des de molt abans de les 17.14h i l'organització n'ha establert 4 més.\nL'inici de l'acte, a Lleida\nEl toc de festa de les campanes de la Seu Vella de Lleida ha anunciat a la simbòlica hora de les 17.14 l'inici de l'acció multitudinària d'aquesta Diada. A toc de campana s'ha iniciat l'acció reivindicativa amb la lectura d'un manifest a càrrec de l'escriptora Maria Barbal, i, a continuació, ha sonat una melodia que marca el ritme de la 'performance', primer a la capital de Ponent, i de forma encadenada a Berga, Salt, Tarragona i Barcelona.\nCada una d’aquestes ciutats simbolitza un dels valors d’una nova república catalana i al final també aquests pilars han estat posats en escena per una seixantena de colles castelleres. Un cop iniciada l’acció, els assistents han aixecat unes cartolines grogues de manera compassada per simular l’efecte del batec, una estructura que ha seguit, per aquest ordre, a Berga, Salt, Tarragona i Barcelona, i finalment, tots alhora per representar “un país unit i viu”.\nL'escriptora Maria Barbal ha recordat que "estem a punt de construir l'anhelada República catalana", un "somni" que traspassa línies de frontera" i ha fet una part del seu parlament en aranès. "Compartim un desig comú de llibertat per fer un territori sostenible , equilibrat, sensible, format per persones que ens estimem i que respectem aquesta terra", ha seguir l'escriptora pallaresa, que ha afegit que "la volem veure i viure lliure i prospera".\nBarbal ha concretat per què ha de servir aquest nou estat i assegurat que "ara mes que mai, és a les nostres mans, construir amb els nostres recursos i amb el nostre esforç una república on desenvoluparem les infraestructures necessàries en sectors tan diversos com energia, gestió de l aigua i transports". Una república, ha dit, que ha de tenir "veu pròpia a Europa per defensar tots els interessos dels catalans" i que ha de servir per "aconseguir la igualtat i la llibertat de les persones, la cohesió social i l equilibri territorial.\nD’altra banda, a cada punt on s'han dut a a terme els ‘batecs’ simbolitzen un dels valors d’una nova república catalana. Així, des de Lleida s'ha representat ‘La República de l’equilibri territorial’, després l’acció s'ha traslladat a Berga (‘La República de la Cultura’), a Salt (‘La República de la solidaritat i de la diversitat’), a Tarragona (‘La República en xarxa i del progrés’) i per últim, a Barcelona, que representa ‘La República de les llibertats’. En total, hi ha hagut 44 trams dividits en cinc punts diferents, dels quals cada un té 200 metres, excepte el final que en té 310 metres.\n63 colles castelleres fan pilars\nUn total de 63 de colles repartides per les cinc ciutats on s'han celebrat els actes de la Diada organitzats per l’ANC i Òmnium han simbolitzat els pilars de la república catalana. L’acció s’ha dut a terme mentre els assistents a les manifestacions de Lleida, Berga, Salt, Tarragona i Barcelona han aixecat les cartolines grogues amb què s’ha representat un ‘batec’ de manera simultània a les cinc localitats després que ho haguessin fet de manera individualitzada des de les 17.14h, començant per la capital Segrià. El punt que ha concentrat més colles ha estat Barcelona, amb un total de 31, seguit de Tarragona, amb 18, Salt i Berga, amb 6 a cada lloc i a Lleida, amb dues.


Tempus fugit!: d’abril 2012\nVaga general i protestes. El joc de la corda: estira i afluixa\nFaig aquest post en vista dels esdeveniments que estan tenint lloc darrerament i que, tot sembla indicar, aniran a més. Em refereixo en concret al que ha anat passant els darrers dies i a la situació de tensió generalitzada que viu el país. Aquesta tensió es veia en l'actitud de la gent sortint a manifestar-se el dia de la vaga general i no estic referint-me amb això als incidents violents ni a les destrosses que es van fer que crec, és un altre aspecte que cal comentar a banda. Fa temps que detecto aquesta tensió, aquest estrés i aquest malestar pel carrer, la gent, em fa l'efecte, que està més agressiva. Però clar, això només és una impressió, els lectors d'aquest bloc podran corregir-me si m'equivoco, tot i així és preocupant. Per una banda la informació que apareix als mitjans de comunicació controlats pels poders de l'estat, els diaris i les televisions, com ja he comentat alguna vegada, cada cop és més esbiaixada i per altra banda, veient-la sense un sentit crític, predisposa a que caiguem en un estat molt allunyat de la racionalitat i la sensatesa que requeriria, per part de tothom, l'època tant crítica que estem passant. Així doncs, des dels poders polític i econòmic es tiba la corda en el sentit de la confrontació, la voluntat de retallar llibertats en front de la 'seguretat' i la culpabilització de la població en general, però més especialment de la que protesta legítimament per l'actitud dels mandataris i responsables governamentals de les mesures que s'estan duent a terme. Mentre que per l'altre costat s'aplega una majoria de gent cansada de que li prenguin el pèl, que se sent enrabiada perquè els han utilitzat com a peons en la gran partida d'escacs que juguen des de dalt i ara que el sistema no els necessita, els sacrifiquen i els neguen allò que els havien promès: una vida amb un mínim de benestar i felicitat. En aquest costat de la corda hi ha tot un ventall de gent que, en general, se senten més o menys frustrats amb el sistema i que no entenen ni accepten que tot i formar part de la festa del creixement ara se'n vegin exclosos quan, al cap i a la fi, no han fet res més que el que tothom feia en època de les vaques grasses: endeutar-se i intentar viure segons el que era normal llavors que, recordem-ho, els mateixos poders polítics i econòmics venien com a norma per no semblar estúpid: 'no, llogar un pis no, que és llençar els diners'. Ara aquests mateixos poders culpabilitzen a aquells que van convèncer d'endeutar-se. A qui tenim a l'altre costat de la corda a més de les classes dirigents i polítiques? a un conjunt de gent que creuen encara que el creixement no només és una llei natural sinó que els més agosarats, amb més empenta i ganes de treballar són els que més partit en trauran i que si les coses van malament és precisament per molta gent de l'altre costat de la corda que no ha fet el que havia de fer: voler viure del sistema a costa dels que treballaven. Aquesta gent creuen que precisament ara, que les coses van malament, són els culpables els que més es queixen i els que més enrenou fan, i que de fet, només es queixen, en lloc d'arremangar-se i posar-se a treballar. Que em sembla tot plegat? El joc de l'estira i afluixa, uns tibant la corda en un sentit i els altres en l'altre, cadascú carregat de les seves raons, cadascú, en cada estrebada, més obsessionat, més enrabiat contra els de l'altre costat perquè se l'estan enduent cap allà on no li correspon o, en els casos extrems cap a l'exclusió social. De fet la situació es d'incomprensió total i d'una alienació molt perillosa cap als de l'altre costat de la corda. Ja veiem que si deixem de costat les emocions i la ràbia que no porta a enlloc, només que a situacions destructives, el joc de la corda no ens permetrà sortir a tots plegats de l'atzucac en el que estem immersos. És més, jugar a aquest joc només afavoreix a qui té més poder, a qui té, realment, els mitjans repressius més a l'abast. I aquí sembla que la gran majoria de gent que protesta estigui vivint en una espècie de somni: pensen que els seus drets seran respectats si hi ha prou gent que s'expressa al carrer, que realment el poble té el poder. Em sap greu desil·lusionar a aquesta gent (i ho sento de veritat) però els demanaria que revisessin sobre tot el concepte de 'poble'. El 'poble', els 'obrers', els 'treballadors' com es vulgui dir, és un concepte del segle passat. Quan abans ens posem això al cap millor, perquè deixarem de perdre el temps i de tenir frustracions. En el sistema que vivim actualment tot es relativitza mitjançant la publicitat o la pseudo-publicitat dels gurus o estrelles de la comunicació, que són els formadors d'opinió (ja siguin persones o mitjans o grans grups) per tant el 'poble' com a concepte de força, ha passat a ser un no-res, perquè el que percebem a gran escala ho mirem des de la finestra que tenim a casa i que es diu televisió. ¿Què hi ha doncs de les accions que abans els moviments populars d'esquerres, que proposaven un repartiment igualitari dels recursos, utilitzaven com a mesures 'de força' per pressionar les elits dirigents? Han caigut en la inefectivitat més absoluta. Em sap greu dir-ho però lector si-us-plau mira el que ha passat a Grècia, han servit les vagues, els aldarulls, les protestes? No ho sembla, continuen anant cap avall. Llavors amb això defenso la no-acció? No, defenso l'acció creativa, diferent del que el sistema està acostumat i pot preveure per poder neutralitzar. Proposo abans que res deixar la ràbia de costat, deixar d'empassar-nos la porqueria que ens donen per aquesta finestra que cada cop representa menys el món i que cada cop ens torna més cecs al que realment podem fer, i ser conscients del poder que tenim, el poder que el mateix sistema ens confereix: hem deixat de ser treballadors per passar a ser consumidors i com a consumidors hem d'emprendre accions que desactivin els intents de coartar-nos les llibertats i la democràcia, perquè en aquests darrers aspectes sí que hi pot haver creixement i, de fet, per poder sortir del forat on ens hem posat, només pensant en fer créixer la democràcia i la llibertat podrem decreixer en el consum i en la destrucció generalitzada que ens està envaïnt.\nPublicat per Jordi Solé (SZD) a dimarts, d’abril 03, 2012 6 comentaris:\nL'enfonsament d'un estil de vida V: amenaces i actituds.\nEn aquest darrer post sobre la serie de la teoria de riscos sobre el futur crash, m'agradaria utilitzar la informació que ens proporciona la història sobre com han anat evolucionant les societats vista des d'un punt de vista dels sistemes dinàmics. En aquest sentit doncs trobo interessant parlar de la teoria exposada per en P. Turchin en els seus llibres (en particular el darrer: 'Secular Cycles') sobre l'evolució de les societats i els cicles socials. M'ha semblat interessant la manera com aquest autor combina i intenta integrar i superar les idees purament maltusianes per entendre el ric comportament social des d'una perspectiva més, diem-ne, funcional. No entraré en detall en la seva teoria, només n'exposaré el més bàsic, que em servirà per veure com gestionar les amenaces que ja havia apuntat en la sèrie de posts anteriors.\nEn primer lloc la teoria dels cicles seculars intenta incorporar al neo-maltusianisme l'efecte de les relacions de poder que s'estableixen en les societats (en aquest cas les agràries) per arribar a entendre el perquè dels cicles de civilitzacions que no pot explicar, per si sola la teoria de Malthus. Aquesta teoria estableix tres variables principals: la població (nombre d'individus) el poder de l'estat i la intensitat de la guerra (aquí s'entén guerra exterior entre estats o inestabilitat interna dins d'un mateix estat). Les relacions entre aquestes tres variables estan modulades per l'excedent en laproducció d'aliments i bens de consum. Quan el sistema arriba a la seva 'capacitat de càrrega' (el màxim de població que pot suportar un territori o un sistema econòmic i comercial) l'excedent de producció és aproximadament zero i a partir d'aquí l'evolució del sistema és necessàriament decreixent (en població i fortalesa de l'estat, però creixent pel que fa a les guerres). Bé, un punt interessant és el que proposa sobre la 'dinàmica de les classes dirigents' i un altre és sobre l'evolució de la població i la societat després d'arribar a la màxima capacitat del sistema (la capacitat de càrrega). Les classes dirigents tendeixen a sobre-explotar a les classes més baixes per un costat i a reduir-se elles mateixes per l'obsessió de seguir amb una tendència de requerir bens de luxe que els permetin continuar amb l'actitud d'ostentació necessària en les classes dirigents (BAU de les classes dirigents i no tant dirigents fins no fa molt). El que acaba produint això és una reducció de les classes riques menys poderoses en benefici dels grans magnats, que en aquesta fase fan l'agost. La població segueix creixent, patint un retard del col·lapse de la població respecte al temps en que s'assoleix el màxim de la capacitat de càrrega. L'aprimament de les classes riques i sobre tot l'empobriment generalitzat porta a l'afebliment de l'estat perquè aquest no pot recaptar els recursos per mantenir una estructura engreixada en l'època de grans excedents, cosa que porta a inestabilitat social, increment del crim, la corrupció, el bandidatge i les guerres internes. Aquesta inestabilitat porta a taxes de natalitat més baixes i (en els casos estudiats de les societats agràries) a l'expansió d'epidèmies facilitada per la gran migració de gent buscant llocs més segurs on poder sobreviure. Per altra banda, l'extrema inestabilitat i empobriment afavoreix el sorgiment d'ideologies radicals que al anar contra el poder establert acaben debilitant encara més l'estructura de l'estat. Bé, doncs ja veiem quin és el panorama que ens podem trobar en aquest final de cicle secular que estem vivint a nivell mundial.\nUn cop tenim un possible model de com han anat les coses en els cicles de societats agràries anteriors, podem fer una certa extrapolació als possibles escenaris amb els que ens haurem d'enfrontar en aquest futur proper que ara ja comença a no ser tant incert. Com reduir aquests riscos? Ja ho he anat apuntant en d'altres posts i en els enllaços a d'altres blocs i pàgines web: conscienciació i re-orientació progressiva de l'acció diària, adquisició de noves habilitats, i foment d'una major independència individual i familiar de les estructures de l'estat pel que fa a les nostres necessitats bàsiques. Tot això porta doncs a focalitzar-nos i dedicar atenció al que anomenarem pla B. Aquest pla B serà personal i/o familiar però els detalls i la temporització seran intransferibles d'un cas a un altre. El que aquí faré és intentar proposar algunes línies d'actuació i senyalar els pros i els contres de cadascuna d'aquestes línies proposades. Però això ja és tema del següent post.\nPublicat per Jordi Solé (SZD) a dilluns, d’abril 02, 2012 Cap comentari:\nVaga general i protestes. El joc de la corda: esti...\nL'enfonsament d'un estil de vida V: amenaces i act...


Crist s’aturà a Èboli | Gloria Condal\n← De Lecce a les illes Tremiti passant per Alberobello i Bari\nInés y la alegria →\nCirsto se detuvo en Eboli\nCarlo Levi va estar desterrat al sud d’Itàlia per Mussolini, els anys 1935 i 1936. A la província de Lucània, va estar a Grassano i després a Gagliano, i va conèixer els pobles dels voltants, com Matera. Uns anys després, entre el 1943 i 1944, amagat a Florència durant l’ocupació nazi, va escriure aquest llibre. El 1979 van fer-ne una pel·lícula.\nLa Lucània (ara la Basilicata), era el cul del món. No calien presons. Allà hi anaven a parar tots els que lluitaven per la democràcia i contra el feixisme. Levi, metge de professió, però sense exercir, aprofita per pintar, una de les seves afeccions preferides, tot i que els miserables habitants dels pobles on viu, insisteixen que faci de metge, i ho fa.\nLevi explica que els joves que podien, abandonaven el poble per anar a Nàpols o a Roma, i els que podien, a Amèrica. Molts. Una frase seva resumeix la tristesa, la soledat i l’avorriment que experimenta aleshores: “Em semblava que era un cuc tancat dins una nou seca”. Però ningú com ell havia retratat la vida de les classes més miserables de la Itàlia profunda. Llegiu-ne alguns fragments:\n“Matera. Al fons hi havia un petit torrent, el Gravina, amb una mica d’aigua bruta i embassada. El riu i la muntanya tenien un aspecte tenebrós i nociu, que feia encongir el cor. La forma d’aquell barranc era estranya, com la de dos mig embuts junts i separats per un petit esperó i reunits avall en una punta comú, on es veia, des d’allà dalt, una església blanca, Sta. Maria d’Idris, que semblava clavada a la terra. Aquests cons invertits, aquests embuts, es diuen sassi: tenen la forma amb què a l’escola imaginàvem l’infern de Dant.\nMatera, torrent. Italia. Foto: gloriacondal\nVaig començar a baixar per un camí com de ferradura, de revolt en revolt, cap al fons. El carreró, estretíssim, que baixava serpentejant, passava per sobre de les teulades de les cases, si es que es pot anomenar així. Són grutes excavades a la paret d’argila endurida del barranc: cadascuna d’elles té al davant una façana, algunes són boniques fins i tot, amb aquest modest ornament del segle XVII. Amb la inclinació del pendent, aquestes falses façanes s’alcen per baix seguint la línia de la muntanya i per dalt sobresurten una mica: en aquest estret espai entre les façanes i el declivi passen els carrers, que són, al seu torn, terres que mirava en passar i veia l’interior de les grutes, que només reben llum i aire per la porta. Algunes ni tan sols tenen això: s’entra per dalt, a través de trampes i graons. Dins d’aquests forats negres, de parets de terra, veia els llits, els miserables adorns, els parracs esteses. A terra hi havia estirats els gossos, les cabres, els porcs. En general, cada família té una sola d’aquestes grutes i dormen tots junts: homes, dones, nens i animals. Així viuen vint mil persones.\nMatera coves. Italia. Foto: gloriacondal\nEls nens, una infinitat, amb aquella calor, enmig de les mosques, entre la pols, apareixien per tot arreu, totalment nus o coberts de parracs. Vaig veure nens asseguts a la porta de les cases, entre la brutícia, amb un sol que cremava, amb els ulls aclucats i les parpelles vermelles i inflades: les mosques se’ls posaven en els ulls i hi romanien immòbils i ni tan sols les treien amb les mans. Mentrestant, havíem arribat al fons del forat, a Sta. Maria d’dris, que és una bella església barroca i, en alçar la vista, vaig veure per fi aparèixer, com un mur oblic, tota Matera. Des d’allà té l’aspecte d’una ciutat de veritat. Era com si les façanes de totes les grutes, que semblen cases, blanques i alineades, em miressin, amb els forats de la porta, com ulls negres.”\nMatera Idris. Italia. Foto: gloriacondal\n“La sala estava gairebé tota ocupada per un llit enorme, bastant més gran que un matrimonial habitual, on dormia tota la família: el pare, la mare i tots els fills, llevat dels més petits, que ocupaven uns bressols o cistells de vímet penjats del sostre amb cordes. Sota el llit hi havia els animals. Així, l’espai estava dividit en tres estrats: a terra, els animals, al llit els adults i en l’aire els lactants.”\nPel que fa a la política i el sud:\n“Per als camperols, l’Estat era més llunyà que el cel i més malvat, perquè sempre estava a l’altra banda. Tant hi feia quines fossin les fórmules polítiques, l’estructura, els programes. Los camperol no ho entenien perquè era un llenguatge diferent al seu i no hi havia cap raó perquè el volguessin entendre’l. L’única defensa possible, contra l’Estat i contra la propaganda, era la resignació, la mateixa resignació sorda, sense esperança de paradís, que corbava les seves esquenes sota els mals de la natura.”\n“No hi havia raó ni causes i efectes, sinó només un mal destí, una voluntat que volia el mal, que era el poder màgic de las coses. L’Estat era una de las formes d’aquest destí, com el vent que cremava les collites i la febre que ens rosegava la sang. La vida no podia ser, en relació amb la sort, altra cosa que paciència i silenci. ¿De què servien les paraules? ¿Y què es podia fer? Res.”\n“Si els de Roma tenen diners per gastar a la guerra, per què no arreglen primer el pont sobre el riu que va caure fa 4 anys i ningú pensa en refer? També podrien canalitzar el riu, fer-nos alguna nova font, plantar arbres als boscos, en lloc de talar els pocs que queden. Terra en tenim aquí, el que falta és tota la resta”.\nSobre el “problema” del Sud, Levi creu que coexisteixen dues civilitzacions molt diferents, cap de les quals està en condicions d’assimilar l’altra. La civilització camperola pot ser vençuda, però no arrasada del tot. El bandidatge i la guerra camperola en són la prova. Mentre Roma governi el Sud, conclou, serà anàrquic i desesperat, i Roma desesperada i tirànica. El segon problema és el de la misèria. El tercer, el vessant social, la petita burgesia dels pobles, que fa molt mal. La via de solució -conclou- es diu autonomia “\nCrist s’aturà a Èboli, que al mapa es troba més amunt que Matera. Per sort, les coses han canviat.\nCarlo Levi, trad. Carlos Manzano, GADIR, Madrid, 2005, 318 pàgines\nAquesta entrada s'ha publicat en Llibres i etiquetada amb Basilicata, Carlo Levi, Crist, Eboli, Evoli, Lucana, Matera. Afegiu a les adreces d'interès l'enllaç permanent.\n4 respostes a Crist s’aturà a Èboli\nRetroenllaç: Pelagos » Arxiu del blog » Matera\n3 Juliol 2011 a les 16:11\nQue dur, això que explica aquest escriptor, i que bé que hagi canviat tant. Gràices per fer-nosho coneixer\n8 Juliol 2011 a les 14:16\nL’any passat se pot dir que vaig descobrir la literatura italiana. Vaig llegir força autors i en vaig quedar entusiasmada. Per tant, m’apunt l’autor del que encara no he llegit res. Pel post, sembla molt interessant 🙂\n13 Juliol 2011 a les 9:00\nNo he llegit res de Levi i potser començo per aquest, o potser pel que vas recomanar fa temps, de les hores o d’un rellotge… Salut!


Sortides en família: El Centre Astronòmic del Pedraforca\tDestacats\nEl Centre Astronòmic del Pedraforca està compromès amb la divulgació i la descoberta del cosmos. Compta amb dos telescopis (astronòmic i solar) i un planetari digital de darrera generació. L’objectiu és oferir diferents activitats de descoberta del cosmos per a tot tipus de públic (famílies, escoles, instituts) i que aquestes esdevinguin experiències que ens ajudin a saber-nos un xic més... part del cosmos. També vol oferir conferències i cursos de formació en matèria d’astronomia per a professionals de la docència.\nTots els dissabtes, activitat astronòmica.\nEl Centre Astronòmica del Pedraforca et porta de viatge... UNIVERS ENDINS\nExperiència de descoberta del cosmos per a públic familiar, que combina ciència i mitologia.\nUna sessió de PLANETARI DIGITAL ens portarà ... univers endins per conèixer aquells objectes que resten ocults en la initimitat del cel profund.\nSeguidament el TELESCOPI del centre astronòmic ens permetrà d’observar-los “in vivo”.\nFinalment, bo i gaudint de l’espectacle del cel nocturn de Saldes, identificarem constel·lacions alhora que coneixerem algunes de les seves llegendes mitològiques.\nDUES SESSIONS: A LES 19 H I A LES 21 H AL CENTRE ASTRONÒMIC DEL PEDRAFORCA\nActivitat recomanda a partir dels 10 anys.\nDurada de l’activitat: 1:30h aprox.\nPreu: Tarifa general: 15 € / Menors de 12 anys i majors de 65 anys: 12€\nMaxím: 15 persones per visita.\nMés informació trucant al Salvador Puigmartí Puig de Cuiol Nature: 686 687 042\nReserves a traves la pàgina web:\nPossibilitat de concretar una sessió privada (mínim 10 persones).\nNom: CENTRE ASTRONÒMIC DEL PEDRAFORCA\nAdreça: Casa Forestal de Saldes c/Santa Bàrbara\nMés en aquesta categoria: « El Berguedà promociona la cuina de la caça i de la tòfona amb una nova edició d’aquesta campanya gastronómica Medalla d’or per Maria Costa en els Jocs Olímpics de la Joventut d’hivern »


Lourdes Ciuró crida a la participació massiva el dia 9 de novembre - Rubí Informa!\nInici » Notícies » Política i Economia » Política » Lourdes Ciuró crida a la participació massiva el dia 9 de novembre\n7 Novembre 2014 a 14:30\nLourdes Ciuró crida a la participació massiva el dia 9 de novembre\nEn un acte a Rubí amb l’alcaldable de CiU, Víctor Puig\nVíctor Puig i Lourdes Ciuró a Rubí // Foto: Marta Casas\nAhir al vespre, CiU Rubí va convidar la diputada al Congrés dels Diputats Lourdes Ciuró, per tal d’explicar com es viu, des de Madrid, la situació actual del procés cap a la independència de Catalunya. L’acte va tenir lloc a les 8 de la tarda al bar New Yorker de Rubí.\nLa diputada va començar aclarint que, tot i trobar-se a Rubí, acompanyada de l’alcaldable per CiU, Víctor Puig, no es tractava d’un acte de campanya del partit sinó que més aviat s’estava fent una «campanya de país», atès que són moltes les persones, tant a nivell individual com militants de partits polítics o associats a entitats que donen suport al procés independentista i a la consulta del 9 de novembre.\nFer política catalanista a Madrid, va explicar Lourdes Ciuró, passa per intentar que, des de l’Estat es compleixin els acords signats – com ara les inversions en infraestructura o els 700 milions d’euros pendents que dictaminava la disposició addicional tercera de l’Estatut de Catalunya –, cosa que el govern espanyol no està fent. I això suposa un problema per als catalans, atès que una millor inversió en infraestructures ajudaria a millorar l’ocupació, i a donar un sou digne als ciutadans per tal de poder tornar a engegar el mecanisme econòmic.\nTambé va fer referència al sistema judicial, presidit per un ex-militant del PP – «cosa que el converteix en un àrbitre que podria escombrar bastant cap a casa» – i que els catalans no sentim proper. En aquest sentit, i en referència a la corrupció, la diputada va manifestar haver «sentit un gran dol amb el president Pujol. Ens va afectar molt, però això no vol dir que renunciem a res del què políticament va construir Pujol durant els seus mandats».\nUna tercera part tèrbola, va dir Lourdes Ciuró, és la visió del procés que, de vegades, ofereix la premsa, no només la de Madrid sinó la de la nostra pròpia casa, ja que en alguns casos sembla que tingui la voluntat de desinformar.\nRespecte al dret a decidir, la diputada opina que, igual que des de Madrid no s’ha de tenir por de consultar als catalans sobre el seu futur polític, no s’hauria de tenir por de cap altra consulta, com ara la continuïtat de la monarquia.\nRespecte a com s’està duent el procés, Lourdes Ciuró va reivindicar la tasca del Govern de la Generalitat, que s’ha mantingut ferm en el procés: «Estem aquí perquè el President ens hi ha portat», i va defensar l’estratègia seguida per tal de poder tirar endavant el procés participatiu: «Si haguessim tirat endavant amb la consulta suspesa inicialment, hauríem arribat al punt de no poder votar; el què ens dóna legitimitat és, precisament, continuar dins de la legalitat». I també, en aquest sentit, va fer referència al possible trasllat de la iniciativa del procés participatiu a la societat civil, atès que és la única manera d’evitar que el Tribunal Constitucional el suspengui, perquè no pot prohibir que la població s’organitzi per realitzar una consulta. I va afegir que Mariano Rajoy havia fet el ridícul impugnant novament la consulta, quan tot just fa dues setmanes celebrava que s’hagués suspès la consulta inicial.\nA més a més, va afegir que «passi el què passi anirem a votar, i ens hem de preparar perquè l’endemà, des de Madrid, es digui que érem molt pocs, i que ens hem fet trampes al solitari». I, respecte a l’endemà de la consulta, Lourdes Ciuró opina que unes eleccions plebiscitàries «no es faran si no és amb una llista unitària de tots els partits favorables a la independència, amb un únic punt que sigui la declaració de la independència». Al seu parer, el 9 de novembre servirà per comptar amb quants suports compta la independència de Catalulnya, i «si no hi ha una participació massiva, això també podria fer baixar l’embranzida del país».\nAcabada la intervenció de la diputada, els assistents a l’acte, una quarantena de persones, van realitzar preguntes, que tant Lourdes Ciuró com Víctor Puig van respondre per donar-ne el seu punt de vista; preguntes que anaven des de la inseguretat que genera, per exemple, l’amenaça de la pèrdua de les pensions, de la governabilitat del país en cas que es produís la llista unitària per declarar la independència, dels possibles incidents o l’actuació policial del mateix 9 de novembre… tant Víctor Puig com Lourdes Ciuró, però, van fer una crida a la tranquil·litat i van animar als assistents a votar i convèncer els seus propers a votar per l’opció que volguessin; en aquest sentit, Víctor Puig va manifestar que «des de Madrid ens diuen que no ens en sortirem perquè els catalans som uns covards: és hora de demostrar-los que això no és veritat».\n#9 de novembre #Artur Mas #CiU Rubí #Congrés dels Diputats #consulta #Estatut #govern espanyol #Lourdes Ciuró #Mariano Rajoy #participació #plebiscitàries #president #Tribbunal Constitucional #Víctor Puig\nERC considera que el 9 de novembre a Rubí va ser tot un èxit\nVíctor Puig: “Estem amb el President i ara ens toca posar-nos-hi de valent”\nArtur Mas: “El Govern segueix decidit a fer la consulta”\nMembres de CiU-Rubí s’autoinculpen pel 9N\nLast reply was 7 Novembre 2014


Mc david Skin Tape 5x5cm 24 Units Beix, Traininn\nMc david - Salut i nutrició - Benes\nDescripció Mc david Skin Tape 5x5cm 24 Units\nEmbenat adhesiu elàstic en suport de paper per a enregistrament de Kinesiologia\nResistent a la llum, aigua i suor\nAmigable amb la pell\nContingut: 100% poli cotó´´\nEnhorabona, has trobat la millor oferta per Mc david Skin Tape 5x5cm 24 Units. A traininn trobaràs el millor equipament esportiu de fitnes. I també podràs rebre els millors consells i recomanacions del nostre equip d’experts en fitnes. Posem al teu abast tota la informació dels productes, característiques tècniques, opinions d’altres clients, etc. perquè puguis escollir exactament el producte que necessites. I et facilitem varis filtres perquè comparis les ofertes en milers de productes de Benes.\nCaracterístiques Mc david Skin Tape 5x5cm 24 Units\nSostenibilitat Mc david Skin Tape 5x5cm 24 Units


Cicle Dibuix Urban Sketching - ArtQuaderna\nCicle Dibuix Urban Sketching\nDibuix urbà de la ciutat de Sabadell i el seu rodal. Una vegada al mes us proposem sortir a dibuixar en grup a l’exterior per tal d’aprendre a copsar en el quadern de dibuix, mitjançant l’observació, allò que ens interessa del nostre voltant. Combinarem dibuix, tipografia i color, i aprendrem recursos útils per dibuixar a l’exterior. Representarem de forma ràpida l’escena del punt de trobada escollit de la ciutat.\nDiumenge 24 d’octubre de 2021: Campanar de Sant Felix (paronàmica)\nDiumenge 21 novembre de 2021: Esglèsia de la Romànica\nDiumenge 12 desembre de 2021: Parc Taulí\nDiumenge 30 de gener de 2022: Parc Catalunya\nDiumenge 27 de febrer de 2022 (matí): Vapor Buxeda Vell\nDiumenge 27 de març de 2022 (matí): Observatori Astronòmic\nDissabte 30 d’abril de 2022 “La prespectiva” (tarda de 17-19 h): a ArtQuaderna\nDissabte 21 de maig de 2022 (tarda de 17-19 h): Plaça Granados. .— Oberta inscripció —\nDissabte 18 de juny de 2022 (tarda de 17-19 h): Hort tros de Berardo.— Oberta inscripció —\nData: un diumenge / dissabte de cada mes. Consultar la programació prevista.\nHorari: matí de 11 a 13 h o tarda de 17-19 h\nFuncionament: Les sessions de dibuix són independents. Cal inscriure’s a cada sessió de dibuix de 2 hores. Per fer la inscripció a la sessió del teu interés, pots fer-ho quan en la programació està indicat: “–Oberta inscripció–“, o bé des de la seva entrada en l’apartat “Activitats programades”.


Cossos mancats didentitat\nLespai Metrònom de la ciutat de Barcelona ofereix, fins al proper 10 de juny, la mostra Cuerpos de fe de lartista gallega Ana De Matos. A través dun muntatge audiovisual, acompanyat per un conjunt dinstal·lacions, De Matos obliga a lespectador a reflexionar sobre l'identitat; concretament, la de les dones. La inauguració serà aquest dimarts 25 dabril a les 20h del vespre i, amb aquesta exposició, Ana de Matos participa al Festival Internacional de Videoart LOOP'06 i a la 12a Mostra D'Art de Dones de Barcelona FEM'ART 2006 que, anualment, organitza Ca la Dona. "La dona experimenten el món sempre a través dalguna cosa dalgun objecte, dalguna idea, dalguna imposició- que no li acaba de deixar ser ella mateixa". Aquest és el tema central de Cuerpos de fe, lúltima obra de lartista gallega Ana De Matos que ara arriba a Barcelona de la mà de la Fundació Rafael Tous d'Art Contemporani.\nRostres amagats rere la burca, llibertats retallades en nom de la gelosia, el vel, la paraula sagrada de les religions, les històries de la premsa del cor... utensilis, robes i idees que es converteixen en arquetips, que després passen a mites, i que del mite arriben a ser veritats de llei. De tot plegat, de com les dones shan dacomodar, una vegada i una altra, en la seva vida quotidiana per a passar de ser presonera a princesa, és del que parla Cuerpos de Fe.\nAixí, amb un anàlisi que va des de les nines Barbie com a cànons de bellesa, fins a la santificació de Diana de Gales, passant per la mística catòlica o la situació de les dones hindús; aquesta mostra pretén provocar a lespectador perquè reflexioni sobre les seves idees preconcebudes sobre el concepte identitat.\nPer primer cop en la seva trajectòria, lartista Ana De Matos mostra peces en vídeo en una exposició que forma part del Festival Internacional de Videoart LOOP06 i del programa de la 12a Mostra DArt de Dones de Barcelona FEMART 2006 organitzada per Ca la Dona.\nDades de lexposició\nCuerpos de fe sinaugura, a Barcelona, el dimarts 24 dabril a les 20 hores del vespre i, fins el proper 10 de juny es podrà visitar, amb entrada gratuïta, a lespai Metrònom de la Fundació Rafael Tous d'Art Contemporani, ubicat al carrer Fusina de la capital catalana. Lhorari de lespai Metrònom és, de dimarts a dissabte, d11h del matí a 14h del migdia i de 17 a 20h de la tarda.\nFEM ART és la Mostra d'art de dones que Ca la Dona organitza anualment per tal d'oferir un espai de promoció d'art de dones entre dones, un espai per a l'experimentació artística des de la mirada de les dones.


El Servei Municipal de Manteniment i Logística (SMML) de l'Ajuntament d'Almassora ha convidat a la Comunitat de Regants a formar part del protocol d'emergències contra inundacions. L'alcaldessa, Merche Galí, i la regidora d'Urbanisme, Carmina Martinavarro, s'han reunit amb els representants de l'entitat local per a informar-los del procés i estrènyer la coordinació amb el consistori.\nD'aquesta forma, el president dels regants, Manolo Claramonte, i els responsables municipals han acordat millorar la comunicació per a, en casos de fortes pluges, conèixer els avisos de preemergències, tancar les vies de reg i mantenir així lliures els vessaments i sèquies per a facilitar la canalització de l'aigua fins a la desembocadura. "La seua col·laboració ajudarà a minimitzar l'impacte de grans temporals, sobretot en la confluència del secà amb la platja i en el propi districte marítim", segons ha apuntat l'alcaldessa.\nÉs precisament en aquest espai on han de concentrar-se els esforços "encaminats a optimitzar els recursos" i així mantenir netes les vies d'evacuació, un dels aspectes clau a l'hora d'afrontar greus inundacions. De fet, és una problemàtica que comparteixen localitats veïnes com Castelló, que incorporarà al Pla Territorial Municipal enfront d'Emergències un annex que contemple les característiques de municipis adjacents.\nEn aquesta línia, els contactes amb la capital prossegueixen per a fixar sobre un document comú dades tècniques específiques de cadascun dels cossos de seguretat que intervenen en casos d'emergències per inundacions. Per la seua banda, Almassora ha incrementat les eines de prevenció i resposta, com el contracte de manteniment de bombes d'aigua i la incorporació d'un sistema d'avisos per a analitzar el funcionament de les mateixes.